વેલકમ ટુ રથયાત્રા-૨૦૧૮ આવા ટાઈટલ સાથે ક્રાઈમ બ્રાંચે રથયાત્રાના મૂવિંગ બંદોબસ્તમાં જોડાયેલા ૩૬૦૦ પોલીસકર્મીઓને ઘડીના છઠ્ઠા ભાગમાં બંદોબસ્તની વહેંચણી કરી દીધી છે. રથયાત્રા દરમિયાન કાયદો અને વ્યવસ્થાની જવાબદારી શહેર પોલીસની હોય છે. પરંતુ મહત્વની જવાબદારી છેલ્લા અનેક વર્ષોથી ક્રાઈમબ્રાંચ સંભાળી રહી છે. ત્રણેય રથ ઉપરાંત અખાડા, ભજન મંડળી અને ગજરાજની સાથે સાથે ક્રાઈમબ્રાંચની ટુકડીઓ કે તેમના નિયંત્રણમાં લેવાયેલા સુરક્ષાકર્મીની જ તૈનાત કરાતી હતી. જેને મૂવિંગ સ્ક્વોડ કહેવામાં આવે છે.